CPT Krško

Spremembe poslovanja v dobi AI | prvi del
2025-04-15 12:00 - 15:00 (Europe/Ljubljana) | Podjetniški inkubator Krško, Cesta krških žrtev 44, Krško
V sklopu rednih aktivnosti Podjetniškega inkubatorja Krško vas vabimo na delavnico
Spremembe poslovanja v dobi AI
torek, 15.4.2025 od 12.00 do 15.00 ure
in
četrtek, 17.4.2025 od 12.00 – 15.00 ure (ob zadostnem interesu)

OPIS DOGODKA

Svet se nahaja v obdobju hitrih sprememb, kjer umetna inteligenca (UI) postaja ključno orodje digitalne preobrazbe podjetij. Izobraževanje nudi celovit pristop za razumevanje, implementacijo in izkoriščanje umetne inteligence v različnih poslovnih kontekstih.
Cilj srečanja je omogočiti vodstvenim kadrom in strokovnjakom, da razvijejo strategijo za uporabo umetne inteligence, ki bo prinesla konkretne koristi in konkurenčne prednosti.
Program je zasnovan za:

Izvršne direktorje (CEO), finančne direktorje (CFO), vodje digitalizacije (CDO)
Odločevalce v srednjih in velikih podjetjih
Vodje oddelkov, ki si prizadevajo za inovacije in digitalno preobrazbo
Strokovnjake, ki želijo pridobiti poglobljeno znanje o praktični uporabi umetne inteligence

Obe srečanji predstavljata celoto in naslavljata naslednje vsebinske sklope:

Uvod v umetno inteligenco in digitalno preobrazbo
Strategije za uvedbo umetne inteligence v podjetja
Metodologija za ocenjevanje vpliva umetne inteligence
Primeri uporabe umetne inteligence v različnih panogah
Upravljanje sprememb in vključevanje zaposlenih
Merjenje uspešnosti in donosnosti projektov UI
Delavnice in interaktivne naloge na realnih primerih

Cilji:
Udeleženci bodo po zaključku izobraževanja:

Razumeli osnove umetne inteligence in njeno vlogo v poslovnem svetu ter svetovne trende
Znali razviti strategijo za uvedbo UI v svojih organizacijah
Uporabljali metodologijo za oceno učinkov in koristi UI
Pripravljeni voditi projekte umetne inteligence
Znali identificirati priložnosti in izzive digitalne transformacije

IZVAJALEC

Delavnico bo vodil Prof. Dr. Andrej Vizjak, ki je med drugimi s svojimi dosežki sodeloval kot »angel investor« in nadzornik pri slovenskem start-upu Httpool, ki je vrednoten z več kot 2 milijarde USD tržne vrednosti. Svetoval je tudi številnim manjšim slovenskim start-upom kot na primer NiceLabel/Euro Plus Šenčur, ki je bil leta 2021 prodan za več kot petkratnik skupnih prihodkov podjetja.
Leta 2013 mu je takrat največja svetovalna hiša na svetu PwC podelila naslov svetovnega prvaka v poslovnem svetovanju. Bil je član uprave Skupine Gorenje in član uprave Bertelsmann, največjega medijskega podjetja v Evropi. Objavil je 26 knjig v 12 svetovnih jezikih. Ena izmed najnovejših vsekakor AI from hype to impact |Key 1 – Healthcare&Pharma

Brezplačni dogodek bo potekal v živo v Podjetniškem inkubatorju Krško ob zadostnem številu prijav. Prijave sprejemamo do zapolnitve razpoložljivih mest.
Prijava za podjetnike (klik).
Prijava za fizične osebe (klik).
Vljudno vabljeni!

Spremembe poslovanja v dobi AI | drugi del
2025-04-17 12:00 - 15:00 | Podjetniški inkubator Krško, Cesta krških žrtev 44, Krško

USPETI V POSAVJU - Podjetniški dan 2025
2025-05-28 10:00 - 16:00 | Podjetniški inkubator Krško, Cesta krških žrtev 44, Krško
V okviru SPOT svetovanje in mentoriranje Posavje, vabljeni na osrednji letni dogodek za vse, ki ustvarjate, razvijate, raziskujete ali šele razmišljate o podjetniški poti! Podjetniški dan 2025 v Podjetniškem inkubatorju Krško bo povezal lokalno podporno podjetniško okolje, izobraževanje z aktualnimi vsebinami ter navdihujoče podjetniške zgodbe.
Prvi del dogodka je namenjen predstavitvi podpornega podjetniškega okolja v regiji, njihovih aktualnih programov ter razmisleku o vplivu umetne inteligence (AI) na delovanje podpornega podjetniškega okolja. Premierno bodo predstavljeni tudi konkretni rezultati 1 leto trajajočega inovativnega in zelo praktično prodajno usmerjenega programa KKPosel, ki je bil v začetku maja sklenjen s 4 dnevno pop up prodajo v nakupovalni destinaciji Aleja v Ljubljani.
V popoldanskem delu sledi izobraževalni program, v katerem bodo mladi podjetniki iz Posavja predstavili svoj pogled na podporno podjetniško okolje – tako, kot so ga izkusili v začetni fazi svoje podjetniške poti in pozneje v obdobju rasti in razvoja podjetja. Dotaknili se bomo tudi vprašanja, na kakšen način AI vpliva na njihovo poslovanje.
Dogodek bomo zaključili z izobraževalno delavnico “Vpliv umetne inteligence na posamezne dejavnosti – trenutno stanje in trendi v naslednjih desetih letih.”
PROGRAM:
| 10.00 – 12.00 | Predstavitev podpornega podjetniškega okolja v regiji Posavje

Center za podjetništvo in turizem Krško – Projekt SPOT svetovanje in podjetniško mentoriranje
Javna agencija SPIRIT – Program SPOT (20 let delovanja portala SPOT)
AJPES – Analiza poslovanja poslovnih subjektov v regiji Posavje
ZRSZ OS Sevnica – Trg dela v Posavju, Aktualni programi Aktivne politike zaposlovanja
Regionalna razvojna agencija Posavje – Projekt Podjetno nad izzive v posavski regiji – PONI
Podjetniški inkubator Krško (CPT Krško) – Projekt KK Posel
Mestna Občina Krško – Projekt Proizvodni inkubator Krško
RAZPRAVA

| 12.00 – 12.30 | Odmor
| 12.30 – 13.45 | Predstavitev lokalnih podjetnikov – izkušnje iz področja pomoči podpornega podjetniškega okolja v domačem okolju in širše, vpliv AI na poslovanje
Matic Kuselj je podjetnik in prodajnik z več kot desetletjem izkušenj na področju inovativnih start-upov – od strateškega razmišljanja do operativne prodaje. V podjetju Chipolo je kot glavni direktor prodaje (CSO) vodil globalno prodajo in strateško širitev poslovanja, z osredotočenostjo na segmente B2B in B2B2C. Retail segment, za katerega je bil odgovoren, se je povečal iz 2,8 na 6 milijonov EUR.
Kot mentor sodeluje z več podjetji: PRIOT, Yolanda … Pomaga jim pri razvoju prodajnih strategij, vstopu na trg in iskanju prodajnih kanalov. Je tudi ustanovitelj spletnih portalov FRIZBI SVET in MIGAJ, kar mu omogoča odlično razumevanje D2C poslovanja. Trenutno sodeluje pri razvoju novih AI orodij za HR (Recruiting asistent) in dokumentne procese (Order Vision).

dr. Blaž Jakopin je ustanovitelj in direktor podjetij PRIOT d.o.o. in Yolanda d.o.o., ki razvijata napredne digitalne rešitve za proizvodna podjetja, farmacijo in logistiko. S šestimi leti podjetniških izkušenj gradi rešitve na presečišču umetne inteligence, interneta stvari (IoT) in satelitskih tehnologij.

Andraž Polutnik je ustanovitelj blagovne znamke Pekoči Bohor’c in srčno predan ustvarjanju domačih čili omak, ki združujejo prvinskost slovenskih gozdov in tropske čilije. Njegova zgodba se je začela že v otroštvu – kot učitelj razrednega pouka je ljubezen do rastlin, gob in zelišč prenašal na svoje učence. Prelomni trenutek je prišel, ko je na svojem vrtu posadil čili. Svojo idejo je dokončno izoblikoval v programu KKPosel, kjer je iz hobija ustvaril prepoznavno lokalno blagovno znamko. Danes njegove omake poleg »ogenjčka« na jeziku nosijo tudi pridih domačnosti – z lokalnimi sestavinami, kot so čemaž, bezeg in smrekovi vršički. Njegova zgodba dokazuje, da lahko strast in lokalna identiteta vodita v uspešen posel – s srcem.

Klara Eva Kukovičič je podjetnica, televizijska in radijska voditeljica, moderatorka, pisateljica in svetovalka za strateško komuniciranje. Od leta 2019 vodi mladinsko oddajo Infodrom na TV Slovenija, od leta 2023 pa tudi jutranji program na Prvem programu Radia Slovenija. Srčna pripovedovalka zgodb, ki kot vodja govorniške ekipe TEDx Ljubljana, soustvarja prostor za ideje, vredne širjenja. V lanskem letu je izdala svoj literarni prvenec “Malo veš o zvezdah”, zbirko kratkih zgodb.

| 13.45 – 14.00 | Odmor
| 14.00 – 16.00 | Predavanje Vpliv umetne inteligence na posamezne dejavnosti – trenutno stanje in trendi v naslednjih desetih letih| dr. Andrej Vizjak

dr. Andrej Vizjak je mednarodno priznani strateški svetovalec, predavatelj in avtor 26 knjig v 12 svetovnih jezikih, z globokim vpogledom v prihodnost poslovanja in tehnološke trende. S svojimi dosežki je sodeloval kot »angel investor« in nadzornik pri slovenskem start-upu Httpool, ki je vrednoten z več kot 2 milijarde USD tržne vrednosti. Svetoval je tudi številnim manjšim slovenskim start-upom kot na primer NiceLabel/Euro Plus Šenčur, ki je bil leta 2021 prodan za več kot petkratnik skupnih prihodkov podjetja. Je nekdanji član uprave Skupine Gorenje in Bertelsmann ter prejemnik naslova svetovnega prvaka v poslovnem svetovanju (PwC, 2013). Njegov fokus je prihodnost poslovanja v času digitalne in AI revolucije.
Moderator dogodka: Dino Subašić

Dino Subašić je mednarodno nagrajeni novinar in moderator. Deloval je v štirih uredništvih RTV Slovenija in evropski mreži Euranet Plus, zdaj pa ustvarja za 24ur.com. Kot moderator agencije Moderating.eu je leta 2020 prejel naziv enega izmed šestih najperspektivnejših mladih evropskih novinarjev v okviru programa Youth4Regions (Evropska komisija). Leta 2023 je prejel drugo nagrado EUSAIR Press Contest in priznanje Mladinskega sveta Slovenije za diplomsko delo na temo strpnosti mladih z izkušnjo vojne.

OGLEJTE SI NEKAJ UTRINKOV DOGODKA V LETU 2024 !

Vljudno vabljeni na brezplačni podjetniški dogodek!

Za udeležbo na brezplačnem dogodku, ki bo potekal v sejni sobi v Podjetniškem inkubatorju Krško, je obvezna predhodna prijava – lahko le na posamezni sklop!
Prijave sprejemamo do zapolnitve razpoložljivih mest, na spodnjih povezavah:

Prijava za podjetnike (klik).
Prijava za fizične osebe (klik).

Za dodatne informacije smo dosegljivi na tel.: 07 490 22 25 ali GSM: 051 655 936.

Podjetniška akademija - obvezni koraki za pot od zamisli na papirju, do prvih kupcev in zaslužka
2025-06-17 - 2025-06-18 | Podjetniški inkubator Krško, Cesta krških žrtev 44, Krško
SPOT Svetovanje Posavje – CPT Krško, vas vljudno vabi na brezplačno podjetniško usposabljanje z naslovom: Podjetniška akademija – obvezni koraki za pot od zamisli na papirju, do prvih kupcev in zaslužka
Dvodnevna delavnica je namenjena vsem tistim, ki razmišljate, da bi izdelali in tržili lasten produkt – lokalno butično specialiteto, izdelek lastne izdelave, prehranski izdelek z dodano vrednostjo, umetniški produkt z zgodbo, ali kaj povsem drugega.
Namen podjetniške akademije je predstaviti vse nujne korake za pot od zamisli na papirju, do prvih kupcev in zaslužka. Na njej se bomo ukvarjali z razmislekom, kaj je dober produkt, odkrivali poti do prvih ciljnih strank, sestavljali učinkovite prodajne pristope ter se spoznali s koraki, potrebnimi za vzpostavitev učinkovitega prodajnega kanala. Dotaknili se bomo vseh ključnih vidikov za zagon novega posla: od financ, davkov, branda, promocije, ter seveda daleč najpomembnejše – prodaje na trgu.
Tokratna akademija je še posebej privlačna, saj bo služila tudi kot predstavitev podpornega programa KK POSEL, ki je inovativen celoletni program podpore za lokalne produkte iz Posavja, ki obstajajo v lokalnem okolju, a si zaslužijo preboja prek meja regije. Vključuje eno leto mentorstva pri izgradnji podjetja, vse do začetka dobičkonosnega posla. Zaključi se s POP-UP trgovino v najbolj prestižnem trgovskem centru v državi, v ljubljanski nakupovalni destinaciji ALEJA.

OPIS DELAVNICE
Delavnica bo potekala izključno praktično. Podjetnice in podjetniki se bodo predstavili s svojimi idejami za bodoče produkte (nič ni narobe, če so to zgolj ideje ali izdelki, ki jih tržite med sosedi in prijatelji, ali pa že vzpostavljeni butični posli), nato pa bomo na njihovih primerih identificirali ključne korake do prve prodaje in postavili načrt, da jih tudi uresničijo.
Glavni vsebinski poudarek bo na doseganju uspešne prodaje izdelkov in odgovoru na vprašanja: kdo je najbolj primeren kupec za moj izdelek, kje ga najdem in kakšno zgodbo moram povedati, da dejansko kupi.
Udeleženci bodo od delavnice odnesli jasno praktično razumevanje, kako postopati, da svoje zamisli za produkte tudi uresničijo in kaj naj naredijo, da dosežejo prve stranke. Pričakujejo lahko tudi, da bomo najbolj zanimive izdelke z delavnice povabili k vključitvi v podjetniški program.

IZVEDBA DELAVNICE
Delavnica bo potekala v dveh srečanjih, ki bodo trajala tri ure. Velik del srečanj bo praktično obarvan, zato lahko udeleženci pričakujete, da bo potrebno že med srečanjem najti morebitno »idealno stranko,« dvigniti telefon ali pripraviti osnutek prodajne zgodbe.
Prvo srečanje: 17.6. med 17.00 in 20.00 – OD ZAMISLI DO PRVEGA KUPCA
Drugo srečanje: 18.6. med 17.00 in 20.00 – OD PRVEGA KUPCA DO USPEŠNE PRODAJE
Udeleženci bodo prejeli vsa gradiva, prosojnice in predloge za prodajna besedila, ki jim bodo predstavljena skozi delavnico v obliki priročnika za prve korake od zamisli do prodaje.
Udeležba na tej delavnici ni pogoj za kasnejšo vključitev v program KK POSEL, vendar je zelo priporočena.

IZVAJALEC DELAVNICE
Podjetniško akademijo bo vodil Matija Goljar, izkušen podjetniški mentor in profesor podjetništva, ki je preživel zadnjih 15 let s podjetniki na začetku kot vodja mednarodne mentorske mreže Ustvarjalnik. Najbolj znan je kot pobudnik in TV voditelj projekta Štartaj, Slovenija! na POPTV. Je izkušen podjetnik, ki je svoje prvo podjetje ustanovil pri 19 letih in ga uspešno prodal. Trenutno deluje v investicijskem skladu Silicon Gardens kot mentor in scout. Matija je magistriral iz uporabne domišljije (Applied Imagination) na Central Saint Martins, University of the Arts, London.
V sklopu podjetniške akademija bo potekala tudi praktična delavnica na temo PROMOCIJA NA DRUŽBENIH OMREŽJIH, ki jo bo izvedla Natalija Gorišek, ustanoviteljica butičnega podjetja, specializiranega za promocijo na družbenih omrežjih.
Sodeluje s podjetji, ki ustvarjajo vrhunske produkte ali storitve, a pogosto nimajo časa, znanja ali energije, da bi to učinkovito pokazali tudi navzven, na svojih poslovnih profilih. Verjame v moč družbenih omrežij, ker so danes prav tam prostori, kjer ljudje iščejo rešitve, odkrivajo nove blagovne znamke, gradijo zaupanje in sprejemajo nakupne odločitve. Zato je pomembno, da si prisoten, da te vidijo, začutijo in prepoznajo kot pravo izbiro.
Poseben poudarek daje video vsebinam, s katerimi se ustvarja pristna povezava. Za svoje stranke pripravlja celostne strategije, od idejne zasnove do izvedbe. Snema, oblikuje, sestavlja načrte objav in pomaga graditi močno prisotnost, ki je jasna, avtentična in predvsem učinkovita.
Gre za delo, ki ni le promocija, ampak resnično doprinos, da dobi dobra ideja svojo priložnost, da zraste. Verjame, da dober marketing ni glasen, ampak iskren. In rada sodelujem z ljudmi, ki si želijo več, več stika s svojimi strankami, več avtentičnosti v komunikaciji in več uspeha, ki temelji na zaupanju.
Dogodek je brezplačen z obvezno predhodno prijavo!
Prijava za podjetnike (klik).
Prijava za fizične osebe (klik).
Posamezni deli predstavljajo celoto, zato je zelo zaželeno, da ste prisotni celotno usposabljanje. Prijave sprejemamo do zapolnitve razpoložljivih mest.
Vljudno vabljeni!

Delavnica PROMOCIJA NA DRUŽBENIH OMREŽJIH
2025-06-18 15:00 - 17:00 | Podjetniški inkubator Krško, Cesta krških žrtev 44, Krško
SPOT Svetovanje Posavje – CPT Krško, vas vljudno vabi na brezplačno podjetniško delavnico PROMOCIJA NA DRUŽBENIH OMREŽJIH, ki bo izvedena v okviru dogodka PODJETNIŠKA AKADEMIJA.
Delavnica je namenjena tako obstoječim podjetnikom kot tudi potencialnim podjetnikom, ki ustvarjate kvalitetne produkte ali storitve, a nimate zadosti znanja ali mogoče časa, da bi to učinkovito pokazali tudi navzven, na svojih poslovnih profilih. V današnjem času gradimo prepoznavnost, ustvarjamo odnose in ostajamo v zavesti naših idealnih strank, ravno na družbenih omrežjih.
Namen delavnice je razvoj celostne komunikacijske strategije za svoj izdelek ali storitev – od prve ideje do objave vsebin in gradnje dolgoročne prepoznavnosti na družbenih omrežjih. Fokus bo na avtentični, učinkoviti in konsistentni prisotnosti.

OPIS DELAVNICE
Delavnica bo potekala izključno praktično. Predavateljica, ki je lastnica t.i. butičnega podjetja bo predstavila tudi svojo podjetniško zgodbo, s kakšnimi izzivi se je srečevala, itd. V nadaljevanju bodo predstavljeni vsi nujni koraki za vzpostavitev učinkovite promocije – od idejne zasnove do izvedbe, kar je eden od temeljev uspešne prodaje na trgu. Poseben poudarek bo na kreiranju video vsebin, ki ustvarijo pristno povezavo s produktom ali storitvijo. Video je najbolj človeški, resničen in močan način, kako predstaviti sebe, svojo ponudbo in svoje vrednote.
Vsebina delavnice:

razumevanje ciljne skupine in pozicioniranje,
oblikovanje zgodbe in sporočila,
priprava strategije vsebin in kanalov,
vizualna identiteta in oblikovanje vsebin,
snemanje vsebin in načrtovanje objav,
gradnja močne prisotnosti in avtentičnost.

IZVEDBA DELAVNICE
Delavnica bo potekala 18.6. med 15.00 in 17.00, v Podjetniškem inkubatorju Krško.
Delavnica bo izvedena v sklopu dvodnevnega podjetniškega dogodka PODJETNIŠKA AKADEMIJA, ki bo služila tudi kot predstavitev podpornega programa KK POSEL ter prvo povabilo, da se kandidatke ter kandidati za vključitev v ta program predstavijo ekipi Podjetniškega inkubatorja Krško. Posamezni deli predstavljajo celoto, zato je zelo zaželeno, da ste prisotni celotno usposabljanje.
Udeležba na tej delavnici ali na celotnem dogodku Podjetniška akademija ni pogoj za kasnejšo vključitev v program KK POSEL, vendar je zelo priporočena.

V sklopu podjetniške akademija bo potekala tudi praktična delavnica na temo PROMOCIJA NA DRUŽBENIH OMREŽJIH, ki jo bo izvedla Natalija Gorišek, ustanoviteljica butičnega podjetja, specializiranega za promocijo na družbenih omrežjih.
Sodeluje s podjetji, ki ustvarjajo vrhunske produkte ali storitve, a pogosto nimajo časa, znanja ali energije, da bi to učinkovito pokazali tudi navzven, na svojih poslovnih profilih. Verjame v moč družbenih omrežij, ker so danes prav tam prostori, kjer ljudje iščejo rešitve, odkrivajo nove blagovne znamke, gradijo zaupanje in sprejemajo nakupne odločitve. Zato je pomembno, da si prisoten, da te vidijo, začutijo in prepoznajo kot pravo izbiro.
Poseben poudarek daje video vsebinam, s katerimi se ustvarja pristna povezava. Za svoje stranke pripravlja celostne strategije, od idejne zasnove do izvedbe. Snema, oblikuje, sestavlja načrte objav in pomaga graditi močno prisotnost, ki je jasna, avtentična in predvsem učinkovita.
Gre za delo, ki ni le promocija, ampak resnično doprinos, da dobi dobra ideja svojo priložnost, da zraste. Verjame, da dober marketing ni glasen, ampak iskren. In rada sodelujem z ljudmi, ki si želijo več, več stika s svojimi strankami, več avtentičnosti v komunikaciji in več uspeha, ki temelji na zaupanju.
Dogodek je brezplačen z obvezno predhodno prijavo na mateja.jurecic@cptkrsko.si ali darja.gabron@cptkrsko.si!
Prijave sprejemamo do zapolnitve razpoložljivih mest.
Vljudno vabljeni!

Umetnost upsella in cross-sella ter oglaševanja s pomočjo TikToka
2025-08-13 16:00 - 19:00, 2025-08-26 16:00 - 19:00 | Podjetniški inkubator Krško, Cesta krških žrtev 44, Krško
SPOT Svetovanje Posavje in podjetniško mentoriranje – CPT Krško, vas vljudno vabi na brezplačno podjetniško usposabljanje PRODAJE ter OGLAŠEVANJA s pomočjo TikToka
Povečevanje prodaje danes ne pomeni le iskanja novih strank – temveč pametno delo z obstoječimi in učinkovito prisotnost na kanalih, kjer je pozornost ljudi največja. Prav to sta fokusa dveh praktičnih delavnic: prva vas nauči, kako povečati vrednost nakupa z uporabo tehnik upsella in cross-sella, druga pa, kako izkoristiti moč TikToka – najhitreje rastočega družbenega omrežja – za večji doseg, boljšo prepoznavnost in uspešne oglaševalske kampanje. Obe delavnici ponujata konkretna orodja, primere iz prakse in znanje, ki ga lahko takoj uporabite v svojem poslu.

OPIS PRVE DELAVNICE: Umetnost upsella in cross-sella: kako povečati prodajo med obstoječimi strankami z nadgradnjo in dodatnimi storitvami |sreda, 13.8.2025, od 16.00 do 19.00 ure |
Povečevanje prodaje običajno povezujemo z iskanjem novih strank. A resnična skrivnost rasti prihodkov pogosto tiči drugje – v tem, kako dobro znamo prodati več tistim, ki že kupujejo od nas.
Upsell je izjemno učinkovita prodajna tehnika, s katero obstoječi stranki ponudimo nadgradnjo, dodatek ali boljšo različico izdelka oz. storitve, za katerega se je že odločila. Ko je upsell izveden premišljeno in pravočasno, ne deluje kot vsiljevanje, temveč kot pomoč stranki, da doseže boljši rezultat – vi pa s tem povečate svojo prodajo, pogosto brez dodatnih stroškov.
Večina podjetnikov, freelancerjev in prodajnih ekip to priložnost spregleda. Ali zato, ker ne prepoznajo konkretnih točk, kjer bi lahko vključili upsell, ali pa zato, ker ne vedo, kako oblikovati ponudbo, ki bo za stranko relevantna in prepričljiva.
O DELAVNICI
Na delavnici bomo raziskali, kaj pravzaprav je upsell, zakaj deluje in kako ga vključiti v svoj prodajni proces – ne glede na to, ali prodajate izdelke, storitve ali digitalne produkte.
Spoznali bomo:

razliko med upsellom in cross-sellom ter zakaj je ta pomembna,
kje v uporabniški poti se nahajajo ključne priložnosti za upsell,
kako oblikovati prepričljivo ponudbo, ki poveča vrednost nakupa,
kako komunicirati upsell brez občutka vsiljevanja – in s tem povečati zaupanje,
katere psihološke sprožilce uporabljajo najboljši prodajniki za subtilno in uspešno upsell strategijo,
konkretne primere iz prakse, iz različnih panog (od spletnih trgovin do svetovalnih oz. storitvenih podjetij).

OPIS DRUGE DELAVNICE: TikTok 101: učinkovito upravljanje profilov in oglaševanja |torek, 26.8.2025, od 16.00 do 19.00 ure |
TikTok ima več kot 1.5 milijarde uporabnikov, v Sloveniji pa več kot 800.000 rednih uporabnikov. Od septembra 2024 je v Sloveniji in regiji na voljo oglaševanje na TikToku. TikTok oglasi v svetu prinašajo odlične prodajne rezultate, organsko upravljanje profilov z odlično vsebino pa nam omogoča pristno komunikacijo z gledalci in “brezplačno viralnost”.
Na delavnici bomo spoznali vse osnove TikTok-a in TikTok oglaševanja in v praktičnem delu spoznali:

Vsa pravila in zakonitosti native TikTok-a in TikTok oglaševanja
Glavne sestavine odlične TikTok Strategije
Kako postaviti učinkovito TikTok oglaševalsko kampanjo
Osnovno upravljanje TikTok oglasov
Katere so ključne metrike za spremljanje uspešnosti organskih objav in oglasov
Kako postaviti dober scenarij za TikTok
Kako posneti dobre posnetke za TikTok

IZVEDBA
Delavnica bo izvedena v dveh delih saj gre za dve plati istega cilja: povečanja prodaje. Prva delavnica se osredotoča na to, kako z nadgradnjami in dodatnimi ponudbami povečati vrednost vsakega obstoječega kupca. Druga pa pokaže, kako s pomočjo TikToka doseči nove kupce in graditi prepoznavnost na platformi, kjer pozornost uporabnikov prinaša konkretne rezultate. Skupaj tvorita celostni pristop k prodaji: kako najprej pritegniti prave ljudi – in jim nato prodati več, bolje in bolj učinkovito.
Prva delavnica:|sreda, 13.8.2025, od 16.00 do 19.00 ure |Umetnost upsella in cross-sella: kako povečati prodajo med obstoječimi strankami z nadgradnjo in dodatnimi storitvami
Druga delavnica: |torek, 26.8.2025, od 16.00 do 19.00 ure | TikTok 101: učinkovito upravljanje profilov in oglaševanja
Obe srečanji bosta potekali v prostorih Podjetniškega inkubatorja Krško, Cesta krških žrtev 44, 8270 Krško.
IZVAJALEC DELAVNICE
Na prvi delavnici bosta Jan Kukovec in Zoran Dramićanin združila več kot 30 let izkušenj s področja prodaje in marketinga. Udeleženci bodo spoznali konkretne pristope za prodajo fizičnih in digitalnih produktov, metode za hitrejše doseganje rezultatov (low hanging fruit theory), strategije za postopno rast (value ladder), ter pomembnost mreženja. Poudarek bo tudi na uporabi LinkedIna, cold outreach-u in mednarodni prodaji, ki jih Jan in Zoran že leta uporabljata. Namenjeno vsem, ki želijo prodajati pametneje, ne več.
Na drugi delavnici bosta Jan Kukovec in Nik Čuruvija iz 916 HUB predstavila vse osnove za uspešno nastopanje na TikToku. Udeleženci bodo spoznali načine za postavitev uspešne strategije za upravljanje TikTok profilov in TikTok oglaševanja. Jan in Nik prihajata iz podjetja 916 HUB ki uspešno ustvarja vertikalne video vsebine za več kot 50 naročnikov v Sloveniji in širši regiji in sodeluje dirketno s TikTokom. Pripravite vprašanja, Jan in Nik imata odgovore

Dogodek je brezplačen z obvezno predhodno prijavo!
Prijava na prvo delavnico (klik).
Prijava na drugo delavnico (klik).
Prijave sprejemamo do zapolnitve razpoložljivih mest.
Vljudno vabljeni!

Info dan: Od lokalne ideje do trgovske police po celi Sloveniji?
2025-09-25 17:00 - 19:00 | Podjetniški inkubator Krško, Cesta krških žrtev 44, Krško
Preteklo leto smo desetim produktom, ki so nastali v naši regiji, pomagali, da začnejo uspešno prodajo po vsej državi. Od še neuresničenih zamisli ali skromnih garažnih izdelkov do vstopa na trgovske police ter uspešne spletne prodaje in stabilnega posla, prek individualnih mentorstev, praktičnih delavnic in pomoči z vsem potrebnim, da se začne uspešna prodaja. Program je zasnovan povsem praktično in se zaključi z resnično prodajo v največjem nakupovalnem središču v državi.
Letos razpisujemo prosta mesta za vstop v drugo generacijo podpornega programa KK POSEL, na katerem bomo naslednjim desetim lokalnim podjetnikom omogočili, da njihovi lokalni produkti presežejo meje naše regije.
KK POSEL vključuje:

Tedenska srečanja podjetnikov z mentorjem, ki jim bo pomagal skozi vse korake, da njihovi izdelki dosežejo stabilno prodajo
Individualno podporo pri oblikovanju blagovne znamke, prodajne zgodbe in vstopa na trg
Podporo pri ustanovitvi podjetja, pridobitvi partnerjev, dobaviteljev in financ
Mentorske dneve z računovodji, grafičnimi oblikovalci, mojstri spletne prodaje in družbenih omrežij
Vključitev v spodbudno okolje podjetnikov, ki so na enaki stopnji razvoja
Zaključno prodajo na lastni trgovski polici v največjem trgovskem centru v državi

Udeležba v programu je brezplačna, pogoj za vključitev je že razdelana poslovna ideja in razvit produkt, ki se ga lahko postavi na trgovsko polico. Prijave v program so že mogoče – podrobnejše informacije in prijavni obrazec je na voljo na povezavi TUKAJ.
PRIDRUŽI SE NA INFORMATIVNEM DNEVU PROGRAMA KK POSEL
Ker je zagotovo najlažje pridobiti informacije o programu iz prve roke, na podjetniškem inkubatorju v Krškem v četrtek, 25. 9.2025 ob 17.00 organiziramo informativni dan, na katerem bomo predstavili program ter možnosti za vključitev. Na njem se bo predstavila mentorska ekipa, program dela in izbrani podjetniki pretekle generacije. To bo tudi priložnost, da se nam kandidatke in kandidati prvič predstavite še pred oddajo prijavnice.
Dogodek je brezplačen z obvezno predhodno prijavo!
Prijave (klik).

Vljudno vabljeni!

ZDAJ JE ČAS ZA DAVČNO OPTIMIZACIJO
2025-11-19 09:00 - 12:00 | Spletni dogodek – Podjetniški inkubator Krško, CKŽ 44, Krško, 8270, Slovenija
SPOT Svetovanje Posavje in podjetniško mentoriranje – CPT Krško, vas vljudno vabi na brezplačno podjetniško usposabljanje ZDAJ JE ČAS ZA DAVČNO OPTIMIZACIJO
Namen izobraževanja je povečati davčno in poslovno znanje podjetnikov ob koncu leta z namenom maksimalne davčne optimizacije. Čeprav se zaključni računi delajo naslednje leto, je vsebina le-teh zelo odvisna od številnih poslovnih dogodkov, ki jih ustvarja vsak podjetnik do konca letošnjega leta, obdeluje pa jih računovodstvo. Sodelovanje podjetnikov s svojim računovodstvom je ključnega pomena pri načrtovanju davčnih obveznosti in financ ter uspešnosti poslovanja. Glede na hiter tempo dela in življenja ter prekomerno obremenjenost podjetnikov se ta zelo pomembna nit velikokrat pretrga. Bilance so ogledalo poslovanja, zato je zelo pomembno, da podjetniki pri njihovih nastankih maksimalno sodelujejo in se čim bolj izobrazijo na tem področju z namenom razumevanja in uporabe podatkov pri poslovnih odločitvah.
Že tako razburkane podjetniške vode vsako leto znova in znova dodatno razburkajo neprestane zakonske spremembe, ki jih ni manjkalo niti v letošnjem letu, nekaj pa se jih obeta tudi za naslednje leto. Celotno izobraževanje bo praktično obarvano, kar meni, da bodo prestavljeni številni primeri iz prakse.
TERMIN in NAČIN IZVEDBE: sreda, 19.11.205 od 9.00 – 12.00 preko ZOOM – a
PROGRAM:
9:00 – 9: 09 Uvod
9:10 – 9: 39 Aktualne davčne spremembe v letu 2025 in napovedane spremembe
9: 41 – 10:09 Vloga računovodstva pri uspešnosti poslovanja
10:10 -10:19 Kratek odmor
10:20 -10:59 Pogoji za uspešno poslovanje
11:00 -12:00 Vprašanja s strani udeležencev in delo na konkretnih primerih
Vsak udeleženec prejme E -gradivo.
Prijava za podjetnike (klik na link)
Prijava za posameznike (klik na link)
Prosim vas, da vpišete točne podatke (elektronski naslov), saj boste nanj prejeli povezavo do izobraževanja.
IZVAJALKA:
Mojca Špiler, univ. dipl. ekon., licencirana podjetniška svetovalka, borzna posrednica, računovodkinja in podjetnica s 25 let izkušenj na področju podjetništva, svetovanja in računovodstva.
Vljudno vabljeni!

PRIJAZNA PRODAJA
2025-12-10 13:30 - 17:30 | Podjetniški inkubator Krško, Cesta krških žrtev 44, Krško
SPOT Svetovanje Posavje in podjetniško mentoriranje – CPT Krško, vas vljudno vabi na brezplačno podjetniško usposabljanje – delavnico Prijazne prodaje

Prodaja je najpomembnejša komponenta vsakega posla. Če želimo preživeti v teh nestabilnih časih, je vredno vložiti nekaj časa v to, da svojo ekipo seznanite s prodajnimi osnovami, ki bodo prinesle takojšnje rezultate.
Delavnica je namenjena predvsem tistim, ki se soočajo z naslednjimi izzivi:

Imate odlično storitev ali produkt, a še ne dosegate želenih prodajnih rezultatov?
Želite prodati več, ker težko pokrivate stroške?
Imate ekipo prodajnikov, ki še ni imela strokovnega izobraževanja o prodaji in vsak dela malo po svoje?
Ste mnenja, da vaša ekipa ni dovolj aktivna in ji primanjkuje prave motivacije? Se vam zdi, da je še veliko prostora za izboljšave in da bi s strankami lahko bolje sodelovali?
Bi želeli svoje storitve prodajati na prijazen način in ustvariti zares pristen odnos s svojimi strankami?

OPIS DELAVNICE: Prijazna prodaja |sreda, 10.12.2025, od 13.30 do 17.30 ure |
Na delavnici Prijazna prodaja bomo raziskovali, kako lahko prodaja poteka na način, ki je hkrati učinkovit in človeku prijazen. Udeleženci bodo spoznali praktične pristope, ki temeljijo na zaupanju, razumevanju kupca in pristni komunikaciji – brez pritiska in agresivnih tehnik.
Skozi konkretne primere se bomo dotaknili ključnih korakov prijazne prodaje:

kako vzpostaviti stik, ki resnično povezuje,
kako prepoznati potrebe kupcev,
kako ponuditi rešitev, ki ustvarja dober občutek na obeh straneh.

Delavnica bo namenjena vsem, ki želijo prodajati uspešno, a obenem ostati zvesti svojim vrednotam – podjetnikom, svetovalcem in tistim, ki so dnevno v stiku s strankami.
V prijetnem vzdušju si bomo izmenjali izkušnje, odkrili nove pristope ter naredili pomemben korak k bolj polni, srčni in pristni prodaji. Imeli bomo konkretne primere iz prakse, iz različnih panog (od spletnih trgovin do svetovalnih oz. storitvenih podjetij).

IZVAJALEC DELAVNICE
Delavnico bo izvedla Nina Dušić Hren,strastna predavateljica, katere tečaji in delavnice so vedno nabiti s pozitivno energijo. Ko predaja pomembno znanje, ga zavije v osebne zgodbe, praktične primere, naloge in interakcijo tako, da ga lahko še isti dan preizkusite v praksi.
Nina je 10 let nazaj ustanovila Dober stik in njen cilj še danes ostaja enak – pomagati vam, da s pomočjo učinkovite komunikacije izboljšate svoje življenje (poslovno in privatno).
Kompetence:

Univ. dipl. psihologinja
Certificirana NLP praktikantka
podjetnica in trenerka mehkih veščin
Mednarodno priznanje kluba
Toastmasters za kompetentno govorko
Priprava govorcev za TEDxLjubljana
Povezovanje konference TEDxVelenje

Dogodek je brezplačen z obvezno predhodno prijavo!
Prijava za posameznike (klik).
Prijava za podjetnike (klik).
Prijave sprejemamo do zapolnitve razpoložljivih mest.
Vljudno vabljeni!
